procesaur/Wiki.mk huggingface dataset:
CH-ѕвезда

CH-ѕвезда — вид на јаглеродна ѕвезда која се одликува со присуството на исклучително силни впивни појаси поради присуството на CH (метилидин) во нејзиниот спектар. Му припаѓа на населението II, што значи дека е слаба со метали и средовечна. Важи за недоволно сјајна во споредба со класичните јаглеродни ѕвезди (C–N). Поимот „CH-ѕвезда“ го вовел Филип Ч. Кинан во 1942 г. како подвид на класата C што се применува за јаглеродни ѕвезди. Главната молекуларна одлика по која се распознаени првите пет CH-ѕвезди е Фраунхоферовиот појас G.
Во 1975 г. Јашуо Јамашита забелжал дека некои поврели јаглеродни ѕвезди покажувале типични спектарски одлики на CH-ѕвезда, но без истите кинематички својства — ги немале истите просторни брзини својствени за постарото ѕвездено население. Овие се наречени CH-видни ѕвезди. Многу CH-ѕвезди се членови на двојни ѕвездени системи, и разумно е да се претпостави дека ова е (или билп) случај со сите CH-ѕвезди. Како и бариумските ѕвезди, тие веројатно се производ од пренос на маса од поранешниот класичен јаглероден придружник (сега изродено бело џуџе) во сегашната CH-ѕвезда.
CN-ѕвезда

CN-ѕвезда — ѕвезда со необично силни цијанорадикални појаси во нејзиниот спектар споредено со други ѕвезди од нејзината класа. Цијанорадикалот е проста молекула од еден јаглероден и еден азотен атоом, со впивни појаси околу брановите должини 388,9 and . Оваа група ѕвезди за првпат е забележана во 1949 г. кај извесни џинови од типовите G и K од Џ. Џ. Насау и В. В. Морган Потоа во 1952 г. Ненси Роман пронашла уште 4.150 вакви ѕвезди. Се разликуваат од бариумските ѕвезди по тоа што немаат елементи од ''s''-процес, и од другите видови на сјајни ѕвезди по општата слабост на својствата, освен CN-лините.
Вишокот сила на CN-појасите се класификува со позитивен показател на постепени искачувања од 0,5. Нула означува нормална ѕвезда и не е наведена како класа, а највисока вредност е 4, каде ѕвездата е слична на јаглеродна ѕвезда. Ѕвездите класификувани во МК-системот со претставка CN се сметаат за „силни“ CN-ѕвезди. Затоа, 42 Вага е силна CN-ѕвезда од класата . Вредноста 0,5 означува рабна CN-ѕвезда, што одговара на типичните џиновски ѕвезди во јатото Хијади.
Димитар Станковски

Димитар Станковски (р. , Прилеп - , ) — македонски театарски и филмски режисер и глумец. Бил вработен во Драмски театар - Скопје.
1 Животопис
Дипломирал на Театарската академија во Софија (1970). По завршувањето на Театарската академија во 1970 година, веднаш се вработил во Драмски театар - Скопје, а во период (1999-2001) бил директор на истиот и повторно во (2003-2004) година.
Како режисер дебатирал со комедијата "Нажалена фамилија" од Бранислав Нушиќ со кое учествувал на Стериино позорје во Нови Сад во 1971 година. Во истата година на малата сцена ја режирал камерната драма "Болен Дојчин" од Георг Сталев, во главна улога глумецот Марин Бабиќ, во која по неколку месеци доживеала голем успех на фестивалот на малите експериментални сцени во Сараево.
Посветувајќи се целосна на режија, Станковски имаше посебен афинитет кон од драмските текстви лд современата македонска и светска драматургија. Од над 110 режирани претстави барем шест се играни околу 150 пати - "Косанќичев венец", "Нажалена фамилија", "Женски оркестар", "Чија си", "Грев или шприцер", "Вагинални монолози".
Последните неколку години ги создаде: "Три сестри" во Драмски театар - Скопје, "Небо без рамка" во Детдкиот театарски центар, "Последниот маж, последната жена" во продукција на Планета, "Позитивно мислење" на Универзална сала – Скопје, "Мушичка" и "Адска машина" во Театар Куманово, "Татко" во Народен театар Војдан Чернодрински, "Оркестар титаник" во Македонски народен театар.
2 Театарски претстави
* Болен Дојчин (1971)
* Нажалена фамилија (1971)
* Седмо, кради помалку (1976)
* Суд (1979)
* Тартиф (1981)
* За тебе моја Долорес (1981)
* Косанчиќев венец (1982)
* Патување низ сонот на бајките (1984)
* Крал Иби (1984)
* Ноќ спроти Водици (1986)
* Сара Бернер (1986)
* Добра ноќ мајко (1987)
* Клаустрофобична комедија (1988)
* Шуаби ап (1989)
* Професионалец (1990)
* Женски оркестар (1991)
* Чија си (1991)
* Рибарски караници (1992)
* Харем (1994)
* Терористи (1994)
* Ревизор (1995)
* Ни ќар ни зијан (1996)
* Вујко Вања (1997)
* Соната во А-мол (1997)
* Сердарот (1998)
* Словенски ковчег (1998)
* Платонов (1999)
* Елешник (2000)
* Вагинални монолози (2001)
* Дон Жаун (2001)
* Црни куклички (2001)
* Сон на летната ноќ (2001)
* Бунт во домот за старци (2001)
* Грев или шприцер (2003)
* Позитивно мислење (2004)
* Три сестри (2004)
* Оркестар титаник (2006)
Need for Speed: Most Wanted (2012 видеоигра)

Need for Speed: Most Wanted е 19-та компјутерска игра од серијата Need for Speed, произведена од Criterion и дистрибуирана од Electronic Arts, а објавена во летото 2012 година. Претходниците на оваа игра се Need for Speed: Shift, Shift 2: Unleashed и Need for Speed: The Run. Играта е римејк на Need for Speed: Most Wanted од 2005 година.
1 Предмет
Играчот ја започнува играта со Aston Martin V12 Vantage и неговата прва задача е да го добие Porsche 911 Carrera S. По купувањето на возилото, играта започнува со првата трка, Клучеви до градот. Тој оди до паркираните автомобили што ги наоѓа на патот, имено Џекспот, и ги поседува тие автомобили. Целта на играта е да се поразат сите луѓе на листата на најбарани и да се завршат трките специфични за возилата, а играта е завршена. Освен ова, во режимот на мултиплеер, играчот може да го достигне 71-то ниво на брзина (систем на ниво на играта) и да биде на врвот на неговата кариера во мултиплеер.
Григоровичев паримејник

Григоровичев паримејник — македонски средновековен ракопис на пергамент од крајот на XII до почетокот на XIII век. Григоровичевиот паримејник е најстар зачуван препис од оваа богослужбена книга поради што како во минатото, така и денес не престанува да го привлекува вниманието на старословенистите. Кај нас на овој значаен македонски книжевен споменик особено внимание му посветува Зденка Рибарова, која, во соработка со Зое Хауптова и Емилие Блахова, подготвила двотомно издание на паримејникот.
1 Историја
Во 1844 година, Виктор Григорович го нашол во манастирот Хиландар и го однел во Русија. Во 1876 година, ракописот станал сопственост на Румјанцевскиот музеј во Москва, а сега се чува во Руската државна библиотека под шифрата Григ. бр. 2 / М.1685.
2 Опис
Ова е најстариот зачуван словенски паримејник, веројатно копиран од глаголицата.
Паримејникот содржи 104 пергаментни листа напишани со кирилско старословенско писмо. Овој ракопис е палимпсест и на некои места е читлив првобитниот текст којшто претставува византиско апракосно евангелие од X век. Настанувањето на овој ракопис, според јазичните особености, се сместува во областа на Јужна Македонија, во рамките на Охридската книжевна школа. ''Григоровичевиот паримејник'' содржи паримејни четива за Раѓањето на Христос и Богојавление, потоа четива за времето на Великиот пост, за периодот на цветниот триод, како и за одделни празници од месецословот. Помеѓу некои паримии се јавуваат и упатства од типикот за извршување на црковната служба, прокимени — стихови од псалмите што се кажуваат за време на црковната служба пред да се чита евангелието, апостолот или некоја паримија и сл. Текстот започнува со Првата книга Мојсеева, а завршува со Книгата на премудроста Соломонова (11:15).
Недостасуваат неколку листови во средината и крајот.
Правописот е едноеров со употреба на три јусови знаци. Еровите често се заменуваат со чисти вокали, додека употребата на буквените знаци за носовките е строго нормирана.
3 Поврзано
* Паримејник
* Лобковски (Хлудов) паримејник
* Виктор Григорович
* Григоровичево евангелие бр. 9
4 Издание
* Рибарова, З., Хауптова, З. Григоровичев парименик. Текст од критики за уредот. Скопје, 1998
Тренер (филм)

„Тренер“ — филм на режисерот Младомир Пуриша Ѓорѓевиќ од 1978 година. Главните улоги ги играат: Танасије Узуновиќ, Љуба Тадиќ, Петер Карстен и Милена Дравиќ.
1 Содржина
Еден тренер на голем клуб се враќа во родното место за да го посети гробот на родителите и со намера да го однесе талентираниот центарфор во Белград. Набргу, младото момче станува голема ѕведза во клубот на тренерот. По некое време, поради несогласувањата со тренерот и со директорот на клубот, центарфорот заминува во странство. На еден меѓународен натпревар се среќаваат сегашниот и поранешниот клуб на тренерот, а победува поранешниот клуб, со што неговото место во сегашниот клуб станува несигурно. Сепак, тој ја спасува кариерата со успехот на натпреварот одигран во Белград. Потоа, тренерот повторно оди во родното место и пред споменикот на татко му, кој погинал во војната, се прашува што се случува со него, што на спортското поле мора да работи против својата земја...
Сузуме

''Сузуме'' (|すずめの戸締まり, буквално: ''Сузуме ги затвора вратите''; |Suzume) — долгометражен аниме-филм од режисерот и сценарист Макото Шинкаи, создаден од CoMix Wave Films. Работата на филмот започнала во 2020 г. и се одвивала со учество на аниматори што претходно соработувале со Шинкаи. Изданието во кината се одржало во Јапонија на 11 ноември 2022 г., а на 23 февруари 2023 г. филмот бил прикажан на 73. берлински кинофестивал. Во Македонија премиерата била на 25 мај 2023 г.
Во северноамериканското и македонско издание, филмот е преведен како „Сузуме“, а во изворното јапонско издание насловот на филмот е „Сузуме ги затвора вратите“.
1 Содржина
Сузуме, 17-годишна девојка што живее во мирен град во Кјушу, запознава младич што „бара врати“ на патување. Сузуме го следи до трошната зграда во планините и наоѓа слободна, непречена врата како само „таа“ (вратата) да е спасена од опустошување. Сузуме се чувствува привлечена од невидлива сила и посегнува по вратата. Наскоро, вратите низ цела Јапонија почнуваат да се отвораат една по друга. Вратите што се отворија мораат да бидат затворени за да се затвори несреќата што лежи на другата страна. Местата на кои таа талка имаат небо каде сите часови од денот изгледаат споени заедно. Поттикната од таинствените врати, започнува „патувањето на затворање врати“ на Сузуме.
2 Озвучување
Глумец, Улога
Нанока Хара, Сузуме Ивато
Хокуто Мацумура, Сота Мунаката
Ери Фукацу, Тамаки Ивато
Шота Сометани, Минору Окабе
Саири Ито, Руми Ниномија
Котоне Ханасе, Чика Амабе
Кана Ханазава, Цубаме Ивато
Мацумото Хакуо II, Хицуџиро Мунаката
Рјуносуке Камики, Томоја Серизава
Ен Јамане, Даиџин
Аими, Мики
Црква „Св. Петка“ - Лажец

Света Петка — помала селска црква во битолското село Лажец, Македонија.
1 Местоположба
Црквата се наоѓа во близина на последните куќи од селото и до нејзе води земјен пат.
2 Историја
Црквата била подигната во 1925 година.
3 Галерија
4 Поврзано
* Битолско архијерејско намесништво
* Бистричка парохија
* Лажец
Тали Голергант

Тали Голергант — (родена на година), познатa како Тали, таа е луксембуршка пејачка, текстописец, глумица и вокална тренерка, родена во Израел. Таа го претставувала Луксембург на Изборот за песна на Евровизија 2024 година со песната „Борец“ (Fighter).
1 Ран и личен живот
Родена во Израел, нејзиниот татко бил Евреин од Перу а мајка и Израелка. Следејќи ја работата на нејзиниот татко во банкарството, семејството се преселувало низ Чиле, Аргентина и други земји, уште кога таа имала само 6 месеци, сè додека конечно семејството не се населило во Лимпертсберг, Луксембург, каде што престојувале десет години. Таа почнала да свири пијано на 7-годишна возраст, а почнала да пее, пишува песни и да глуми во театар на 12-годишна возраст. Се школувала на Меѓународното училиште во Луксембург, пред да се пресели во Њујорк за да студира музички театар на колеџот Меримаунт Менхетен. Таа живее таму од јануари 2024.
Голергант течно зборува неколку јазици хебрејски, шпански, француски и англиски и може да комуницира на германски и да разбира луксембуршки.
2 Кариера
Голергант го објавила својот деби-сингл на 16-годишна возраст, а во 2021 година следело и нејзиното деби EP ''Lose You''. Заедно со својот бенд, таа ги обиколила локалните њујоршки места, вклучувајќи ги Музичката сала Роквуд, Салонот Меркур, Намирниците Арлин и улицата Деланси. Голергант била истакнат вокал и на други дела, вклучувајќи го и „Носи ме дома“ (Carry Me Home) со Макс Бартос. Покрај тоа, Голергант имала кариера и како сценска глумица, глумејќи ја Цајтел во Виолинистот на покривот, Сју Снел во Кери и Епонин во Мизерните, меѓу другите; таа исто така глумела и во независниот краток филм Вода.
Во декември 2023 година, Голергант била претставена како еден од осумте финалисти на Изборот за песна во Луксембург, националниот избор за Песна на Евровизија 2024 година. Подоцна на 9 јануари 2024 година било објавено дека таа ќе ја изведе песната „Борец“. Таа победила на изборот, добивајќи го правото да биде претставничка за земјата на натпреварот за прв пат од 1993 година. Таа се квалификувала во полуфиналето на 7 мај 2024 година и на крајот завршила на 13-тото место во финалето на 11 мај.
3 Уметност
Голергант ја опишувала нејзината музика како спој на поп, инди и ритам и блуз R&B. Меѓу нејзините влијанија, таа ги наведила влијанијата на Лизи МекАлпин, Сара Бареилс и Лејди Гага.
Дарко Костадиновски

Дарко Костадиновски (роден на 27 ноември 1974 година во Скопје) — македонски правник и тековен претседател на Уставниот суд на Македонија . Дипломира на Правниот Факултет Јустинијан Први во Скопје 1997 година. Во 2008 година, тој станал магистер на правни науки, а во 2012 година и доктор на правни науки. Магистрира на темата „''Меѓународната арбитража во современите меѓународно политички односи (на граница помеѓу правото и политиката)''”, а докторирал на темата „''Советодавната надлежност на Меѓународниот суд на правдата: правни последици на советодавните мислења на судот''”.
Од 2001 година до јануари 2018 година, работел во Кабинетот на Претседателот на Република Македонија. До 2010 година работи како асистент на советникот за надворешна политика, и Раководител на одделението за ЕУ и НАТО.Од 2010 до 2018 година е државен советник за надворешна политика. Од 2015 до јануари 2018 година, ја извршува должноста Пратеник на Република Македонија во Алијансата на цивилизациите на Обединетите нации. На 11.01.2018 година е избран за судија на Уставниот суд на Република Македонија.
Има земено учество на бројни меѓународни и регионални Самити, Конференции и Форуми , од областа на меѓународното право особено во рамките на Обединетите нации и Советот на Европа, како и дипломатска академија и обука во рамките на “World learning”, во САД.
1 Книжевност
Автор е на книгите:
* „Меѓународна арбитража”, 2008 година
* „Меѓународниот суд на правдата – неопходност од реформи и промени (Советодавните мислења и нивните импликации)” 2015 година
* „Сведоштва од три претседателски Кабинети”, 2019 година
* „Лојалност кон Уставот – Издвоени мислења на судијата д-р Дарко Костадиновски“, 2021 година
* „Лојалност кон Уставот- 2 „Дилемите на конституционализмот, Толкување на Уставот, 2023 година
* „Лојалност кон Уставот- 3 „Теоријата на живиот конституционализам, Толкување на Уставот (во подготовка) 2023 година
BlackRock

BlackRock е една од најголемите компании за управување со инвестиции во светот. Основана е во 1988 година и има седиште во Њујорк, САД. Компанијата управува со околу 10 трилиони долари во различни видови на средства, вклучувајќи акции, обврзници, недвижности и инфраструктурни проекти.
BlackRock нуди услуги за управување со средства на институционални и поединечни клиенти, како и на фондови кои се тргуваат на берза (ETF). Една од најпознатите услуги на компанијата е Aladdin, софтвер за управување со ризици и инвестиции кој го користат многу големи финансиски институции.
Откос

Откос — ред искосена трева за сено или житарка. Кога се работи за трева, дозволено е да се исуши пред да се балира, комбинира или свитка. За сеното, откосот често се образува со гребло за сено, кое ја собира искосената трева од косилка или од коса во низа, или може природно да се образува додека сеното се коси. За житните култури што треба да се соберат, откосот се образува со жнеалка која ја жнее културата и го образува откосот.
Need for Speed: Rivals

Need for Speed: Rivals Станува збор за видео игра развиена од Ghosts Games и Criterion Games и објавена од Electronic Arts. Играта беше објавена на 19 ноември 2013 година.
1 Гејмплеј
Играта се одвива во регионот наречен Redview County. Играчите можат да бидат тркачи или полицајци. Тркачите во играта имаат за цел да бидат најбараните и најбрзите на улиците; И полицијата се обидува да ги фати. Како што тркачите бегаат од полицијата и победуваат на трки, тие заработуваат повеќе брзини и отклучуваат нови опции за модификација и нови возила. Полицајците исто така добиваат чин додека фаќаат тркачи. Играчите можат да ги менуваат своите возила. На овој начин може да се зголемат перформансите на возилата и да се промени изгледот. Играчите исто така можат да ги приспособат своите регистарски таблички.
Скопје ремикс

„''Скопје ремикс''“ — македонски филм од 2012 година, кој е режиран од десет различни режисери, кој се состои од десет приказни, еден град.
1 Содржина
Омнибус од десет кратки филма на десет млади режисери.
2 Улоги
Глумец, Улога
Александар Микиќ
Ана Стојановска
Бојана Петровиќ
Дејан Лилиќ
Емра Куртишова
Игор Ангелов
Јана Стојановска
Ифат Незир
Јелена Јованова
Јулија Милкова
Јовица Михајловски
Камка Тоциновски
Кирил Коруновски
Милан Тоциновски
Петре Арсовски
Славица Зафировска
Нина Деан
Сашко Коцев
Оливер Митковски
Софија Куновска
Владимир Христов
Јелена Мијатовиќ
Гораст Цветковски
Владимир Ангеловски-Дади
Јордан Симонов
Кирил Поп Христов
Наташа Наумовска
Бојан Велевски
Славиша Кајевски
Ацо Кабранов
Биљана Секуловска
Free (група)

Free ― англиска рок-група основана во Лондон во 1968 година. Основачки членови на групата биле: Пол Роџерс (пејач), Пол Кософ (гитара), Енди Фрејзер (бас, пијано) и Сајмон Кирке (тапани). Најпознати песни од групата се: „All Right Now“ и „Wishing Well“. Иако нивните концерти и турнеи биле масовно посетувани, немале успех во продажбата сѐ до нивниот трет студиски албум, ''Fire and Water'' (1970), на кој се наоѓала песната „All Right Now“. Успехот на песната им овозможил настап на фестивалот Isle of Wight во 1970 година, каде што свиреле пред публика од 600 000 луѓе. На почетокот од 1970-тите станала една од најпродаваните британски блуз-рок групи. До пред распаѓањето продале преку 20 милиони плочи и одржале над 700 концерти. „All Right Now“ и понатаму е дел од R&B и рок репертоарите.
Енди Фрејзер ја напуштил групата во 1972 година и ја основал групата Sharks. Пред да се распадне во 1973 година, Free снимиле уште еден албум, ''Heartbreaker''; Пол Роџерс и Сајмон Кирке потоа ја основале многу поуспешната рок-супергрупа Bad Company. Пол Кософ во 1973 година ја основал Back Street Crawler, но починал од белодробна емболија на 25-годишна возраст во 1976 година. Енди Фрејзер починал на 16 март 2015 година на 62 години.
Според ''Ролинг Стоун,'' Free се „британски пионери на хард-рок музиката“. Списанието го ставило Роџерс на 55-то место на списокот од „100 најдобри пејачи на сите времиња“, а Кософ на 51-во место на списокот од „100 најдобри гитаристи на сите времиња“.
1 Дискографија
*''Tons of Sobs'' (1969)
*''Free'' (1969)
*''Fire and Water'' (1970)
*''Highway'' (1970)
*''Free at Last'' (1972)
*''Heartbreaker'' (1973)
Обвивна ѕвезда

Обвивна ѕвезда — ѕвезда со спектар кој покажува крајно широки впивни линии, како и некои многу тесни. Типично покажуваат и извесни оддавни линии, обично од Балмеровата низа, но повремно и други. Широките впивни линии се должат на брзото вртење на фотосферата и оддавните линии од екваторскиот диск, а тенките впивни линии се создаваат во дискот кога се гледаат странично на работ.
Овие ѕвезди имаат спектрални типови O7,5 до F5, со вртежна брзина од 200–300 км/с, недалеку од точката кога вртежното забрзување би ја пореметило ѕвездата.
1 Спектар
Обвивните ѕвезди се дефинираат ккао група според постоењето на проширени фотосферни спектрални линии заедно со многу тесни впивни линии. Оддавните линии често се присутни, но не се определителна особина. Точните спектрални линии донекаде се разликуваат: Балмеровите оддавни линии се многу чести, но може да бидат слаби или отсутни кај поладните ѕвезди; FeII-линиите се чести, но не се секогаш присутни; хелиумските линии се забележуваат кај поврелите ѕвезди. Фотосферните линии се вртежно проширени, со проектирана брзина од или повеќе.
Спектралните линии на обвивните ѕвезди имаат сложени профили, со променливи крила, јадра и суперпозиции на впивните и оддавните црти. Во некои случаи, поединечни црти се променливи само како измени на линискиот профил, ослабување на друга линија. Ова води до линии со двојни и тројни врвови, или пак несиметрични линии.
Обвивните ѕвезди многу често имаат оддавни линии и затоа често се Бе-ѕвезди, иако може да се јават и кај спектралните класи O, A, а понекогаш и F.
2 Подвидови
Постојат четири категории на обвивни ѕвезди, иако повеќе не се сметаат за значајни и ретко се среќаваат во стручната литература:* рани Be-ѕвезди од спектрален тип O7,5 до B2,5
* средни Be-ѕвезди од тип B3 до B6,5,
* доцни Be-ѕвезди од тип B7 до B9,5
* A-F-обвивни ѕвезду од A0 до F5
Огромно мнозинство од познатите обвивни ѕвезди се од спектралната класа B. Меѓутоа, делумно поради ова, многу поладни обвивни ѕвезди остануваат незабележани. Затоа, Be-појавата и самиот поим Be-ѕвезда денес широко се користи не само за спектралната класа B, туку и за A, а понекогаш и O и F.
3 Променливост
Обвивните увезди имаат променливи спектри и сјајност. Обвивните црти може да ги има, па да ги снема, и ѕвездата се емнува од обвивна во нормална B- или Be-ѕвезда. Обвивните ѕвезди што покажуваат бавна неправилна променливост поради промени (или исчезнување) во „обвивката“ се нарекуваат променливи од типот на Гама Касиопеја. Плејона и самата Гама Касиопеја се променливи ѕвезди кои имаат повремени обвивни епизоди каде силните обвивни црти во спектарот и сјајноста значително се зголемуваат и намалуваат. Некогаш обвивката не е забележлива на спектарот, а можат да исчезнат дури и оддавните линии.
Каскадер (филм од 2024)

Каскадер (|The Fall Guy) — американска акциона комедија во режија на Дејвид Лич и сценарио на Дру Пирс. Тоа е филмска адаптација на истоимената телевизиска серија на Глен А. Ларсон од 1980-тите. Главните улоги во филмот ги толкувале Рајан Гослинг и Емили Блант. На 12 март 2024 г., филмот бил премиерно прикажан на кинофестивал South by Southwest, а на 3 мај 2024 г., филмот бил објавен во широко прикажување во САД. Во Македонија премиерата била на 25 април 2024 г.
1 Содржина
Каскадер, свеж по несреќата што речиси ја завршува кариерата, мора да најде трага на исчезната киноѕвезда, да реши заговор и да се обиде да ја врати љубовта на својот живот додека сè уште ја работи својата дневна работа.
2 Улоги
Глумец, Улога
Рајан Гослинг, Колт Сиверс
Емили Блант, Џоди Морено
Арон Тејлор-Џонсон, Том Рајдер
Хана Вадингам, Гејл Мејер
Винстон Дјук, Ден Такер
Стефани Шу, Алма Милан
Тереза Палмер, Иги Стар
Бен Најт, Дреслер
Џејсон Момоа, самиот
Сино џуџе

Сино џуџе — предвидена класа на ѕвезди кои се развиваат од црвено џуџе откако тоа ќе го потроши водородот. Бидејќи црвените џуџиња го соединуваат водородот бавно и се наполно струевити (што значи дека сиот водород се соединува, наместо само оној во јадрото), се предвидува дека живеат трилиони години; засега вселената не е доволно стара за да има сини џуџиња. Нивното идно постоење е предвидено од теоретски модели.
1 Хипотетичко сценарио
Како што стареат, ѕвездите имаат сè поголема сјајност, и посјајната ѕвезда треба да зрачи енергија побргу за да ја одржи рамнотежата. Ѕвездите поголеми од црвени џуџиња го прават ова со тоа што растат во големина и стануваат црвени џинови со поголеми површини. Меѓутоа, наместо да се шират, црвените џуџиња со помалку од 0,25 Сончеви маси го засилуваат нивното зрачење со зголемување на површинската температура и стануваат „посини“. Ова се должи на тоа што површинските слоеви на црвените џуџиња не стануваат значително понепроѕирни со зголемување на температурата.
Иако се така наречени, сините џуџиња не секогаш стануваат доволно врели за да станат сини ѕвезди. Извршени се симулации за идниот развој на црвени џуџиња со маса помеѓу 0,06 и .
Најсиното сино џуџе добиено на крајот од симулацијата почнало како црвено џуџе со маса од , и завршило со површинска температура од 8.600 K (8.330 °C), што го прави синобела ѕвезда од типот A.
2 Умирање
Се смета дека сините џуџиња со време целосно го трошат водородот, и внатрешниот притисок станува недоволен за соединување на било кој. Штом заврши соединувањето, тие повеќе не се „џуџести“ ѕвезди од главната низа, и стануваат бели џуџиња — кои, без оглед на називот, ''не се'' „џуџиња“ од главната нива и ''не се'' ѕвезди, туку ѕвездени остатоци.
Штом поранешните сини џуџиња ќе станат изродени неѕвездени бели џуџиња, тие се ладат, губејќи ја топлината преостаната од последната фаза на водородно согорување. На ладењето му е потребно многу долго време — многу подолго од сегашната старост на вселената – слично на времето потребно за да се претворат од црвени во сини џуџиња. Белото џуџе со време ќе се олади и ќе стане црно џуџе. Вселената засега не е доволно стара за да постојат црни џуџиња.
Теоретски е возможно едно вакво џуџе во било која развојна фазаа да се спои со друго и да стане поголема ѕвезда како хелиумски ѕвезди. Ваквите ѕвезди со време исто така ќе станат бели џуџиња, и како другите, ќе се оладат и ќе станат црни џуџиња.
3 Поврзано
* Волф-Рајеова ѕвезда
Бугимен (филм од 2023)

''Бугимен'' (|The Boogeyman) — американски натприроден филм на ужасите во режија на Роб Севиџ. Тоа е адаптација на истоимената приказна на Стивен Кинг. Главните улоги ги толкуваат Софи Тачер, Крис Месина, Вивиен Лира Блер и Дејвид Дастмалчијан.
Премиерата на филмот во САД била на 2 јуни 2023 г., а во Македонија на 1 јуни истата година.
1 Содржина
Приказната ги следи средношколката Сејди Харпер и нејзината помала сестра Соер, кои се справуваат со неодамнешната загуба на нивната мајка, за која не добиваат целосна поддршка од нивниот татко Вил, терапевт што исто така се справува со сопствената болка. Кога еден несреќен пациент неочекувано ќе се појави во нивната куќа и ќе побара помош, тој зад себе остава застрашувачко натприродно суштество што следи семејства и се храни со нивните страдања.
2 Улоги
Глумец, Улога
Софи Тачер, Сејди Харпер
Крис Месина, Вил
Вивиен Лира Блер, Соер
Дејвид Дастмалчијан, Лестер
Марин Ајрленд, Рита
Градски стадион Земун

Градски стадион Земун (порано стадион Галеник) — повеќенаменски стадион во Земун, Белград, Србија, со сместивост од 9.588 гледачи. Стадионот најчесто се користи за фудбалски натпревари и е домашен терен на ФК Земун.
1 Концерти
* Тина Тарнер - Надворешни работи: Разделбена турнеја - 19 август 1990 година* Боб Дилан - Европска турнеја 1991 година - 11 јуни 1991 година
2 Поврзано
* Список на фудбалски стадиони во Србија
3 Дополнителна литература
*
Исповед на бршленот

„Исповед на бршленот“ – стихозбирка на македонската поетеса Јованка Денкова од 2024 година.
1 Содржина
Збирката содржи 55 песни, распоредени во три циклуси:
1.1 Минато
* Бршлен
* Дребности
* Господарка на тагата
* Верност
* Како?
* Предавство
* Капка
* Лаги
* Недостаток
* Желба
* Сам
* Време на спомените
* Ако
* Последно свртување
* Черги
* На баба ми
* Шпајз
* Колачи од кокос
* Крај реката (1)
* Времеплов
1.2 Откривање на светот
* Утро крај езеро
* Молитва (1)
* Езеро
* Галеб
* Прегратка
* Мир
* Спомени
* Гола надеж
* Сознание
* Испраќање на есента
* Клетва
* Срцето боли
* Смени го
* Времето лечи
* Липи
* Сеќавање
* Крај реката (2)
* Пранги
* Заборав
* Чемер
1.3 Другата во мене
* Ноќни дијалози
* Одмор
* Немир
* Завет
* Зборови
* Македонија
* Молитва (2)
* Денови
* Разочараност
* Тврдина
* Години
* Навраќање
* Очекување
* Празнична
* Бегство
* Корени
* Старецот и розата
* Од дневникот на еден затвореник
* Меланхолија
* Заложничка
2 Технички податоци
Книгата, со обем од 102 страници и со димензии од 20 сантиметри, е објавена како самостојно издание на авторката, а со финансиска поддршка од Министерството за култура на Македонија. Автор на илустрацијата на корицата е Петар Денков, а лектурата и коректурата ги направил Игор Станојоски. Книгата е отпечатена во печатницата „2-ри Август“ во Штип, во тираж од 200 примероци. Таа е каталогизирана во Националната и универзитетска библиотека „Св. Климент Охридски“, Скопје и ја носи меѓународната ознака ISBN 978-608-66129-1-7.
3 Осврт кон делото
Во својата рецензија, Васил Тоциновски ја оценува збирката како „пример на успешно естетско и етичко обединување на обете нивоа на книжевното создавање“. Според постапката на поетскиот говор, авторката ја сфаќа поезијата како систем на чувства при што со лирскиот третман ги раздиплува сите прашања, недоумици и дилеми на човековата егзистенција. Темите и мотивите извираат длабоко од душата, а интимниот свет се огледува во постојана, вечна потрага по мислата и смислата на постоењето. Употребувајќи ја „јас“-формата, авторката ги воспева општочовечките вредности при што сегашноста е златна врска меѓу минатото и иднината. Оттука, и хронологијата во збирката започнува со минатото (првиот циклус), вториот циклус е посветен на мигот сегашен, додека во третиот циклус авторката е свртена кон идното време.
Бета Жирафа

Бета Жирафа (латинизирана од ''β Camelopardalis'') е најсветлата ѕвезда во северното соѕвездие Жирафа . Со својата привидна визуелна величина од 4,02 таа е слабо видлива со голо око. Врз основа на годишно поместување на паралакса од 3,74 како што се гледа од Земјата, се наоѓа приближно 870 светлосни години од Сонцето . Се приближува со радијална брзина од −1,90 km/s и најверојатно е единечна ѕвезда.
Ова е суперџин од типот Г / светол џин со жолта нијанса со ѕвездена класификација на Г1 Ib–IIa. Се проценува дека е стар 60 милиони години и се врти со проектирана ротациона брзина од 11,7 km/s. Ова е невообичаено висока стапка на ротација за еволуирана ѕвезда од овој тип. Едно можно објаснување е дека можеби зафатил блиска џиновска планета, како што е врелиот јупитер .
Бета Жирафа има 6,5 пати поголема од масата на Сонцето и се проширила околу 58 пати од радиусот на Сонцето . Ѕвездата зрачи 1.592 пати поголема од светлината на Сонцето од нејзината зголемена фотосфера на делотворна температура од Извор е на емисија на Х-зраци.
β Жирафа има два визуелни придружници: ѕвезда од класа А5 со 7-ма величина на аголна разделба од 84 лачни секунди ; и ѕвезда со 12-та светлинска величина на 15 лачни секунди.
Ада Вонг

Ада Вонг (|エイダ・ウォン, букв. ''Еида Вон''; |Ada Wong) — лик од серијалот видеоигри на ужасите за опстанок ''Resident Evil'', развиена од јапонската компанија Capcom. Таа првпат била спомната во изворниот ''Resident Evil'' (1996), а подоцна била претставена како спореден лик и антихероина во ''Resident Evil 2'' (1998). Првично замислена како истражувачка по име Линда во прототипот за продолжението, нејзината улога била променета во улога на шпионка и платеничка, а нејзиното име било преработено во Ада за подобро да се поврзе приказната со првата игра. Иако често е најмена да краде биолошки оружја за различни организации, Ада често ги издава своите работодавци за да го спаси главниот лик, Леон С. Кенеди, од опасните ситуации низ серијалот.
1 Замисла и дизајн
Ада Вонг првично била замислена како истражувачка по име Линда што му помага на Леон во текот на играта, но нејзината улога била преосмислена за крајната верзија на ''Resident Evil 2''.
Била озвучена од Сали Кехил во ''Resident Evil 2'', ''Resident Evil 4'' и ''The Darkside Chronicles'', како и од неспомната гласовна глумица во ''The Umbrella Chronicles''.
Во игрите, Ада најчесто се гледа во црвени фустани. Таа носела еден во ''Resident Evil 2'', друг во ''Resident Evil 4'' (каде што исто така користела автомат Томпсон како упатување до гангстерскиот филм „Дамата во црвено“ од 1979 г.) и црна борбена облека.
На јапонски, таа се вика Еида Вон.
2 Појавувања
2.1 Во серијата Resident Evil
Ада Вонг е псевдоним на кинеско-американска шпионка и платеничка што се појавува како антихероина во серијата ''Resident Evil'' на Capcom. Нејзината вистинска самоличност и минато пред нејзината вмешаност во шпионажа се обвиткани со тајни. Првпат претставена како спореден лик во ''Resident Evil 2'' (1998), Ада е задолжена од неименувана организација да го украде G-вирусот, мутаген развиен од корпорацијата Umbrella (се чита: ''Амбрела'', букв. ''Чадор''), која е одговорна за појавата на зомбија во измислениот град Ракун Сити. За време на нејзината мисија, Ада се здружува со полицаецот новак Леон Скот Кенеди за да добие пристап до подземната лабораторија за биолошка војна на Umbrella. Таа на крајот е изложена како платеничка од научникот Анет Биркин. И покрај тешките повреди, Ада му помага на Леон да го уништи Т-103 Тиран и успева да избега од Ракун Сити пред да биде уништен од јадрен удар, мерка што ја презема американската влада за да ја прикрие катастрофата.
Need for Speed (2015 видеоигра)

Need for Speed Станува збор за улична тркачка видео игра развиена од Ghost Games и објавена од Electronic Arts во 2015 година. Играта е 22-та игра во серијата Need for Speed ​​и беше објавена за PlayStation 4 и Xbox One на 3 ноември 2015 година, а подоцна и за Microsoft Windows на 15 март 2016 година.
Need for Speed ​​се врти околу измислениот град Вентура Беј со седиште во Лос Анџелес и неговата околина, при што играчот и малата група лути чекаат да бидат забележани од која било од петте икони на играта, сите фигури од реалниот свет на моторспортот и улични трки. . Играта содржи пет различни типови на игри: брзина, стил, екипаж, градба и одметник, каде што играчите можат да заработат поени за да напредуваат низ петте приказни на играта кои се преклопуваат. Како што играта напредува, играчот заработува пари и репутација меѓу другите возачи и луѓето што ги среќава на патот. Откако играчот го победи Магнус Вокер, се појавува сцена во која Спајк е љубоморен и лут, велејќи дека играчот ја добил шансата пред Спајк. После ова, Спајк е совладан поради тоа што Тревис му кажува дека ако некој од нив биде забележан, сите ќе бидат забележани. Откако играчот ќе стане ултимативна икона, последниот предизвик е против Тревис, Спајк, Ејми, Робин, Ману и иконите. По трката, последната сцена ги вклучува сите заедно да направат групна фотографија и играчот да носи маска за да го скрие својот вистински идентитет.
Стадион Генерал Сејни Кунче

Стадионот Генерал Сејни Кунче (СГСК) — повеќенаменски стадион во Нијамеј, Нигер. Се користи за фудбалски натпревари, тој е дом на фудбалската репрезентација на Нигер, како и на клубовите од Премиер лигата на Нигер Сахел, Олимпик Ниамеј, Зумунта и ЖС Тенере, како и клупските натпреварувања како што е Купот на Нигер. Стадионот понекогаш го користи и рагби унијата. Тој е најголемиот стадион во Ниамеј, покрај општинскиот стадион Стаде со сместивост од 10.000 луѓе.
1 Преглед
Стадионот е домаќин и на меѓународни атлетски турнири и на финалиња на националните атлетски натпревари. Стадионот има сместивост од 35.000 луѓе. Именуван е по воениот претседател на Нигер од 1974-1987 година, Сејни Кунче по неговата смрт. Отворен во 1989 година на местото на поранешниот Стадион 29 Јули, тој бил подложен на големо реновирање и проширување финансирано од кинеската влада во комплекс за повеќенаменска употреба во 1999 година. Тој е во сопственост на владата на Нигер, а управуван е од назначено директорство и „Совет за администрација на стадионот“ (француски:„''Conseil d'Administration du Stade''“).
2 Употреба
Големиот атлетски стадион е дел од поголем повеќенаменски комплекс, вклучувајќи ја затворената арена „''Спортската палата“'' со 3000 седишта,''Академијата за боречки вештини'' со 2.000 седишта, како и простории за изведби, триесет сали за состаноци и простории за атлетски тренинзи. Комплексот опфаќа и објекти за атлетика, кошарка, ракомет и тенис. Тој бил центар на неодамнешните големи културни и спортски настани, како што се Франкофонските игри во 2005 година и првите ЦЕН-САД Игри во 2009 година. За големи настани како што се овие, стадионот е дополнет со локални објекти како што се општинскиот стадион Нијамеј, реакреативниот летен центар БЦЕАО, тренинг центарот на Нигерската фудбалска федерација, воениот стадион на АСФАН во армиската база Багаги Ија и терените на локалните институции како што сеː Гимназијата Ла Фонтен (Нијамеј), спортскиот центар на Универзитетот Абду Мумуни Диофо, и терените во техничкото средно училиште Иса Бери. Во близина на комплексот на стадионот се наоѓа тркачката патека Нијамеј и традиционалната спортска арена Нијамеј, која што е дом на нигерското традиционално борење. Комплексот СГСК редовно се користи за политички настани, изложби и културни активности.
3 Поврзано
*Фудбалот во Нигер
*Списоци на стадиони
Градски стадион Пожаревац

Градски стадион д-р Михаило Андрејевиќ Андрејка исто така наречен ''Вашариште —'' повеќенаменски стадион во Пожаревац, Србија. Главно се користи за фудбалски натпревари и е домашен терен на ФК Млади Радник од српската лига Запад. Стадионот има вкупна сместивост од 3.500 луѓе.
1 Историја
Стадионот бил изграден во 1935 година и е дел од терените на спортскиот центар Пожаревац.
Стадионот со децении имал само една трибина со покрив кој се протегал низ неколкуте редови во централното подрачје. Откако Млади Радник стекнале промоција во српската Суперлига во 2009 година, стадионот бил реновиран пред сезоната 2009-2010. Направен бил нов штанд и поставени биле седишта во двете области, со што ја зголемила сместивоста на 3.500.
На 9 август 2022 година, стадионот бил преименуван во чест на Михајло Андрејевиќ.
Алфа Јужен Триаголник

Aлфа Јужен Триаголник ( латинизирано од α Trianguli Australis, скратено Alpha TrA, α TrA ), официјално именувана како Атрија , е најсветлата ѕвезда во јужното соѕвездиеЈужен Триаголник . при што се формира врв на триаголникот со Бета Јужен Триаголник и Гама Јужен Триаголник од каде што доаѓа и име на соѕвездието.
1 Именување
''α Јужен Триаголник'' (латинизиран во ''Alpha Trianguli Australis'' ) е ознака добиена според Бајеровото означување . Историското име ''Атрија'' е контракција. Во 2016 година, Меѓународната астрономска унија организирала Работна група за имиња на ѕвезди (WGSN) за да ги каталогизира и стандардизира соодветните имиња за ѕвездите. Првиот билтен на WGSN од јули 2016 година вклучувал табела со првите две серии на имиња одобрени од WGSN; кој го вклучил името ''Атрија'' за оваа ѕвезда.
На кинески, предизвикано од адаптација на соѕвездијата на европската јужна хемисфера во кинескиот систем,zh( zh-Latn), што значи ''Триаголник'', се однесува на астеризам кој се состои од Алфа Јужен Триаголник, Бета Јужен Триаголник, Гама Јужен Триаголник. Следствено, самиот Алфа Јужен Триаголник е познат какоzh( zh-Latn , |the Third Star of Triangle .)
2 Физички карактеристики
Алфа Јужен Триаголник е суперџин или светла џиновска ѕвезда со привидна светлинска величина +1,91. Врз основа на мерењата на паралаксата, оваа ѕвезда се наоѓа на приближно 391 светлосни години(120 парсеци) оддалеченост од Земјата. Проценетата старост на ѕвездата е 48 милиони години; доволно стара за масивна ѕвезда да еволуира далеку од главната низа . Н. Ковацс ја одредил ѕвездената класификација на K2IIb-IIa, при што класата на сјајност укажува на еволутивна фаза помеѓу светлиот џин и обичен џин. Меѓутоа, една студија предводена од Томас Р. Ејрес покажала дека нејзината апсолутна величина е слична на онаа на суперџиновите како што се Садалсууд или Бета Жирафа, така што нејзината ѕвездена класификација треба да биде најмалку K2Ib-IIa.
Има маса приближно седум пати поголема од масата на Сонцето, но емитира околу 5.500 пати поголема од сјајноста на Сонцето . Делотворната температура на надворешната обвивка на ѕвездата е 4.150 K, што и ја дава карактеристичната портокалова нијанса на ѕвезда од типот К. Со пречник од 143 или 167 пати поголем од Сонцето, таа би достигнала или речиси би ја достигнал орбитата на Венера доколку се стави во центарот на Сончевиот систем .
Постојат докази дека Атрија можеби е двојна ѕвезда . Покажува необични својства за ѕвезда од својата класа, вклучувајќи ѕвездени блесоци и повисока од нормалната емисија на Х-зраци. Ова може да се објасни со млад, магнетно активен придружник со ѕвездена класификација од околу G0 V. Таквата ѕвезда би имала маса слична на Сонцето, со орбитален период од најмалку 130 години. Младите ѕвезди од типот Г имаат високотемпературна корона и често испуштаат блесоци што предизвикуваат нагло зголемување на сјајот. Парот може да биде разделен со околу 50 астрономски единици .
3 Во културата
Атрија се појавува на знамето на Бразил, симболизирајќи ја државата Рио Гранде до Сул .
Шогун (ТВ-серија)

''Шогун'' (|将軍, |Shōgun) — телевизиска серија во жанрот историска драма. Тоа е втора екранизација на истоимениот историски роман на Џејмс Клавел (првата екранизација била објавена во 1980 г.). Телеканалот FX закажал 10 епизоди од серијата во август 2018 г. Снимањето се одвивало во Канада од септември 2021 до април 2022 г. Првите две епизоди биле премиерно прикажани на 27 февруари 2024 г. Првата сезона добила многу потврдни одзиви од критичарите.
Првично била замислена како минисерија, но по успешното деби било одлучено да се продолжи за уште две сезони.
1 Содржина
Во серијата „Шогун“, приказната се развива околу драматичниот судир на двајца честољубиви мажи од многу различни области. Џон Блекторн, смел англиски морнар, се наоѓа себеси во бродолом на брегот на Јапонија. Задлабочен во нејзината туѓа култура, тој тргнува на патешествие што ќе ја преобрази самата негова самоличност. Во меѓувреме, лорд Торанага, лукав и застрашувачки даимјо, се бори со опасни политички соперништва. Среде овие немири стои леди Марико, жена со извонредна вештина, но нарушена со нечесни семејни врски, која мора да се движи низ коварните води за да ја покаже својата верност и вредност.
„Шогун“ е дело на историска фантастика, со ликот Блекторн вдахнат од вистинскиот англиски морепловец Вилијам Адамс. Адамс, слично како Блекторн, се издигнал во Јапонија, станувајќи самурај под водство на Токугава Иејасу, кој бил и моќен даимјо и основач на шогунатот Токугава. Историската улога на Иејасу служи како вдахновение за ликот на Јоши Торанага во романот на Клавел.
2 Улоги
Глумец, Улога
Хиројуки Санада, лорд Јоши Торанага
Космо Џарвис, Џон Блекторн
Ана Саваи, Тода Марико
Таданобу Асано, Кашиги Јабушиге
Такехиро Хира, Ишидо Казунари
Томи Бастоу, отец Мартин Алвито
Фуми Никаидо, Очиба Но Ката / Рури
Resident Evil 4

''Resident Evil 4'' (буквално: ''Притаено зло 4''; |バイオハザード4, букв. ''Биоопасност 4'') — компјутерска игра во жанровите ужаси за преживување и стрелец од трето лице, шестата игра во главната серија ''Resident Evil'' (двете претходни биле ''Resident Evil Zero'' и ''Resident Evil Code: Veronica''). Заплетот е продолжение на приказната за ликовите Леон Скот Кенеди и Ада Вонг од ''Resident Evil 2'', како и Алберт Вескер, антагонистот на ''Resident Evil Zero'', ''Resident Evil Code: Veronica'' и ''Resident Evil''. Во 2004 г., шест години по настаните на ''Resident Evil 2'' и ''Resident Evil Code: Veronica'', Леон е владин агент и е испратен на задача во шпанско село каде што мора да ја спаси Ешли Греам, ќерката на американскиот претседател, која е грабната од таинствен култ, а и повторно да се сретне со Ада Вонг, која работи за Алберт Вескер. Вескер се појавува во дополнителните сценарија ''Separate Ways'' и ''Assignment Ada'', посветени на играта за Ада Вонг. Режимот ''The Mercenaries'' исто така овозможува да се игра како Вескер и други ликови.
Следната игра во серијалот е ''Resident Evil 5''.
1 Приказна
Во срцето на едно шпанско село во есента 2004 г., каде што демнат темнината и опасноста, се расплетува приказната на ''Resident Evil 4''. Играта започнува со Леон Скот Кенеди, решителен и вешт владин агент, задолжен за опасна задача. Неговата цел — да ја спаси ќерката на американскиот претседател — Ешли Греам, која е грабната од таинствен култ.
Патувањето на Леон го носи во зафрлено село зафатено од морничава и насилна зараза. Селаните, некогаш обични луѓе, сега се изопачени и непријателски настроени, под влијание на злобниот паразит познат како лас плагас (шпански: ''Las Plagas)''. Додека Леон се бори со овие застрашувачки непријатели, тој ги открива мрачните тајни на селото и плановите на култот да го шири паразитот на светско ниво.
Во текот на неговото патешествие, Леон наидува на низа сојузници и противници, вклучувајќи ја загадочната Ада Вонг, која има свои скриени поттици, и застрашувачкиот злобник, Осмунд Садлер, водачот на култот. Со секој чекор, Леон се соочува со зголемена опасност, од грозни суштества до коварни стапици, туркајќи го до границите на неговата смелост и вештина.
Потрагата на Леон не е само битка за опстанок, туку трка со времето за да се спречи катастрофален заговор. Неговата смелост, снаодливост и непоколеблива решителност блескаат додека ги надминува навидум непремостливите шанси. На крајот, јунаштвото на Леон надвива, спасувајќи ја Ешли и ставајќи крај на апокалиптичните амбиции на култот, но одгласите на неговото ужасно патување одекнуваат уште долго време, означувајќи ново поглавје во борбата против темнината. Содржината продолжува во ''Resident Evil 5''.
Метално сиромашна ѕвезда збогатена со јаглерод

Метално сиромашна ѕвезда збогатена со јаглерод (наречена CEMP-ѕвезда, од анг. ''carbon-enhanced metal-poor star'') — класа на хемиски необични ѕвезди. Имаат [C/Fe] > +1, што значи дека во споредба со Сонцето, овие ѕвезди се барем десетпати побогати со јаглерод отколку со железо, а [Fe/H] < -1, што значи дека имаат барем десетпати помалку железо од Сонцето.
Овие ѕвезди се делат на класи поред тоа дали се збогатени елементите од ''r''-процесот или ''s''-процесот. Оние од класата CEMP-no не се збогатени. Меѓу нив се најстарите ѕвезди во Млечниот Пат. Другите класи се CEMP-r, CEMP-s и CEMP-r/s. Слабометалните ѕвезди имаат поголема веројатност да бидат CEMP-ѕвезди, и штом [Fe/H] < -5,0, тогаш сите ѕвезди ќе станат CEMP-ѕвезди.
1 Класи
* CEMP-r — имаат [Eu/Fe] > +1 и [Ba/Eu] < 0.* CEMP-s — имаат [Ba/Fe] > +1 и [Ba/Eu] > +0,5 80 % од CEMP--ѕвездите отпаѓаат на оваа категорија.* CEMP-r/s — имаат [Ba/Eu] помеѓу 0 и +0,5 што значи дека се под нивото за CEMP-s ѕвезди.* CEMP-no — имаат [Ba/Fe] < 0, Околу 20 % од CEMP-ѕвездите отпаѓаат на категорија.
Црква „Св. Петка Икономска“

Света Петка Икономска (|Αγίας Παρασκευής Οικονόμου) — црква во градот Костур, Егејска Македонија. Влегува во состав на Костурската епархија на Цариградската патријаршија. Има улога на парохиски храм.
1 Историја
Црквата е подигната во 1846 г. врз темелите на постар храм. Според ктиторскиот натпис, храмот е живописан од зографот Атанасиос Панајоту во времето на митрополит Кирил Костурски. Натписот гласи:Во 1991 г. црквата е прогласена за заштитен споменик на културата.
2 Архитектура
Градбата претставува камена трикорабна базилика. Нејзиниот облик е сроден со останатите цркви во Костур од XIX век. Сите внатрешни украси се дело на Панајоту. Тој исто така насликал икона на Богородица, сместена на иконостасот, но го уништил нејзиниот првичен изглед.
3 Галерија
4 Наводи
Need for Speed: Payback

Need for Speed: Payback е улична тркачка видео игра развиена од Ghost Games и објавена од Electronic Arts во 2015 година. Играта е 22-та игра во серијата Need for Speed ​​и беше објавена за Microsoft Windows, PlayStation 4 и Xbox One во ноември 2017 година.
Need for Speed: ​​Payback се одвива во и околу измислениот град Fortune Valley, базиран на Лас Вегас. Играта е фокусирана на „акционо возење“ и содржи три ликови кои можат да се играат кои работат заедно за да снимаат секвенци слични на акциони филмови. За разлика од претходната игра, има 24-часовен циклус ден-ноќ и вклучува офлајн режим за еден играч. Во играта има вкупно 74 возила со содржина за преземање, но Toyota, Scion и Ferrari не се вклучени во оваа игра поради проблеми со лиценцирањето.
Need for Speed: ​​Payback доби генерално просечни критики по објавувањето. Додека критичарите го пофалија решавањето на проблемите во претходната игра, тие ја критикуваа нејзината сценарио, недостатокот на полициска потрага за време на бесплатниот роаминг, скриптираните полициски бркања, механизмите слични на кутии за плен при прилагодување и слабиот автомобил. Тие го критикуваа управувањето, нереалното оштетување на автомобилот и некои други прашања.